Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätös yhteisön toimintaohjelman perustamisesta Euroopan laajuisesti toimivien koulutusalan organisaatioiden sekä alan yksittäistoimien tukemiseksi /* KOM/2004/0210 lopull. - COD 2003/0114 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS yhteisön toimintaohjelman perustamisesta Euroopan laajuisesti toimivien koulutusalan organisaatioiden sekä alan yksittäistoimien tukemiseksi (komission esittämä) 2003/0114 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS yhteisön toimintaohjelman perustamisesta Euroopan laajuisesti toimivien koulutusalan organisaatioiden sekä alan yksittäistoimien tukemiseksi 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Seuraavassa esitetään komission kanta parlamentin ehdottamiin kolmeen tarkistukseen. 2. TAUSTAA Ehdotuksen toimittaminen Euroopan parlamentille ja neuvostolle (asiakirja KOM(2003) 273 lopullinen - 2003/ 0114 (COD)): // 3. kesäkuuta 2003 Euroopan Talous- ja sosiaalikomitean lausunto: // 29. lokakuuta 2003 Alueiden komitean lausunto: // Komitea ei antanut lausuntoa ehdotuksesta. Euroopan parlamentin lausunto ensimmäisessä käsittelyssä: // 6. marraskuuta 2003 Komission kanta Euroopan parlamentin ensäimmäisessä käsittelyssä tekemiin tarkistuksiin: // 6. marraskuuta 2003 Neuvoston poliittinen sopimus (yksimielinen): // 24. marraskuuta 2003 Yhteisen kannan vahvistaminen: // 22. joulukuuta 2003 Euroopan parlamentin tarkistusten hyväksyminen toisessa käsittelyssä: // 10. maaliskuuta 2004 3. KOMISSION EHDOTUKSEN TAVOITE Tämän ehdotuksen tavoitteena on EY:n perustamissopimuksen 149 ja 150 artiklan perusteella ja Euroopan yhteisön talousarvioon sovellettavan uuden varainhoitoasetuksen täytäntöönpanon johdosta vahvistaa perussäädös avustusten myöntämiselle Euroopan laajuisesti toimiville koulutusalan organisaatioille sekä alan yksittäistoimien tukemiseksi. Ohjelma kattaa tietyt talousarvion A osan luvun 30 vanhat budjettikohdat ja etenkin ne, joista rahoitetaan Jean Monnet -hanketta, erityislaitoksille (Bryggessä ja Natolinissa sijaitseville College of Europe -laitoksille, Firenzen yliopistolliselle Europpa-instituutille; Trierissä sijaitsevalle Eurooppa-oikeuden akatemialle, ihmisoikeuksia ja demokratisointia käsittelevälle Euroopan yliopistojen väliselle keskukselle, Euroopan erityisopetuksen kehittämiskeskukselle, Eurooppa-koulutuksen kansainväliselle keskukselle) annettavia tukia, Eurooppa-oikeuden alalla järjestettävän koulutuksen tukitoimia ja eurooppalaisen koulutuspolitiikan kehittämisen tukitoimia (prosessin tavoitteet). 4. KOMISSION LAUSUNTO EUROOPAN PARLAMENTIN ESITTÄMISTÄ TARKISTUKSISTA Tarkistusten kokonaismäärä: 3. Sellaisinaan hyväksytyt tarkistukset: 3. Komissio hyväksyy tarkistuksen 1, joka on luonteeltaan tekninen ja jolla suurennetaan 3B-toimen osalta kokonaisrahoituksen vähimmäis- ja enimmäisprosentteja, koska kyseistä tointa vastaavan budjettikohdan määrärahoja lisättiin vuoden 2004 talousarviomenettelyssä. Komissio hyväksyy kaksi teknistä tarkistusta (tarkistukset 2 ja 3), joiden tarkoituksena on lisätä päätökseen varainhoitoasetuksen kaksi poikkeusta sen huomioon ottamiseksi, että uusi ohjelma tulee voimaan vuodesta 2004. 5. PÄÄTELMÄT EY:n perustamissopimuksen 250 artiklan 2 kohdan mukaisesti komissio muuttaa ehdotustaan edellä esitetyllä tavalla.